
rDKLING. 




GULD. 




j er ligger Guld i Barrer, 
som ej er møntet ud; 
^p5^ dsr ligaer Guld i Barrer: 
der ligger de store Bud, 



nm i'attigniands Ret til Livet, 
om Frihed og broderligt Sind; 
det taldes af Bankens Herrer 
for Daarskab og Hjærnespind. 



J- 



Der ligger Guld i Barrer; 
engang vil det møntes ud, 
da vexles i Styver og Øre 
hvert lødigt klingende Bud. 

PERLER. 




eg bringer Dig Smykker, som Guldsmedens Haand 
^ har samlet fra Tid til Tid 
og kjædet og knyttet tilsammen i Baand 
af yderste Evne og Flid ; 

jeg bringer Dig Perler, det dyreste Sæt, 
som nogen kan ønske sig: — 
de Taarer tilbage, som Du har grædt 
i Stilhed ved Tanken paa mig. 



MORGEN-PSALMER, 




I. 

er Du, hvor med Nattens 
T Skygger Lyset kæmper, 
medens Bølgen læmper 
paa Stranden sit Slag; — 
saadan, medens Hjærtet 
sine Luer dæmper, 
Tankens Klarhed kæmper 
sig frem imod Dag. 



Kom og ræk mig HaandenI 
Bedst, naar først man kender 
Alt, hvad Livet sender 
af Ondt og af Godt. 
Nu kan trygt vi vandre 
sammen som to Venner; — 
bedst, naar først man kender 
hvor fejl man har traadt! 

Føler Du, hvor kølig 
Gryets Aande vifter 
over Hjærtets Rifter 
med Helsen og Fred? 
Se, jeg staar beskæmmet 
tier om Bedrifter 
mellem Fjær og Vifter 
og blues derved. 



Morgnens kyske Dronning 
med det Slør, hun sænker, 
her min Andagt skænker 
naadig Gehør, 
mens min Attraa, lig en 
Dødsdømt under Lænker, 
knæler ned og sænker 
sit Hoved og dør. 

II. 

» • 

Tft eg rejste mig aarle, 

jog Søvnen fra Øjets Laag, 
jeg knæled og kyssed 
andægtig den hellige Bog; 
jeg sad over Middag 
lænket til Bogens Blad, 
jeg slap den mod Aften — 
da var jeg først fri pg glad. 



Jeg hægted min Kappe, 

jeg gik imod Havet ned, 

en Afglans af Solen 

paa Himlen mod Natten stred; 

de sagtnende Bølger 

under den skumrende Strand 

fortalte mig Sandsagn — 

da gry ed det i min ^Forstand. 



--^'^— 



10 



III. 

er lød de tusinde Røster 
^r hen under den dæmrende Strand 
Kom nu Du store Trøster; 
til Hjælpen vi trænge kan! 
Der klang igennem de mange 
Stemmer et enkelt Ord, 
det lød: vær blot ikke bange, 
Jeg raader de Manges Kor! 

Der hjælpes ej ude, ej inde, 
om selv ej Du hjælpe kan, 
det gælder den vaklende Kvinde, 
det gælder den søgende Mand; 
er Hjærtet rebelsk og strider 
mod Hjærtet den golde Strid, 
hvad hjælper de prentede Sider? 
giv Tid, du Lille, giv Tid! 



-^ifff- 

IV. 

t 
1(1 eg vaagner om Natten og skriger: 

' Messias, Messias, min Gud!... 

jeg ser mig omkring og gyser, 

jeg synes man bragte mig Bud, 

jeg synes at øjne, hvordan han ser ud; 

Naadigste Gud! 

jeg ser, hvor hans Ildøje lyser. 

Han staar.dér for Templet med Svøben i Haand 

»Hvad synger I vel om den Hellige-Aand? 

min Aand er i Templet ej inde; 

jeg faldt for de Skriftkloges Rænker og Sværd, 

jeg lærte jo Mennesket Menneskeværd, 

og jeg tilgav den syndige Kvinde. 



Hvem kvidrer for Kvinder med glatraget Kind? 
hvem messer saa sødt under Kjærternes Skin? 
hvem slaar dér i Prædikestolen? 
hvem tager sig Retten at tolke mit Ord? 
hvem fører de Hungriges Flok til mit Bord? 
hvem bærer mit Kors dér paa Kjolen? 

I Daarer, hvad evner den skriftkloge Mand? 
Gak ud ved den store, den ensomme Strand, 
hvor Prunk og hvor Præk blev begravet: 
dér gribes hver Barm af det evige Ord, 
dér taler Messias om Himmel og Jord, 
dér kommer han til Jer paa Havet! — 



^m- 

V. 

i vil ej, sorte Præst, din Torden høre; 
Banstraalen blev for misbrugt i din Haand! — . 
men heller ej vil ravende vi køre 
afsted foruden nogen Tøjlers Baand; 
kan Du paa Farten føre os, velan: 
kom, Præst! det er ej Kjolen, som os strækker, 
men Du maa staa for Fronten som en Mand, — 
en »Geistlig« søges ej i vore Rækker. 

o her er Tørst langt mer end I kan ane, 
som ordineres og som søge Kald, 
Tørst mod en Gud at skrive paa yor Fane, 
at skærme os mod Vejens Fejl og Fald; 
den halve Verden vil ej mer' Mirakler, 
den søger i Moralen sig en Gud, — 
den anden Hælvt er eders, men den vakler 
og holdes kun ved Skole-Frygtens Bud. 

Hvem mægler os imellem? hvor er Manden? 
Vi ser ham saare, saare sjeldent kun; 
med Haan og Had vi skæve til hinanden, 
om Næven ikke bruges, bruges Mund. 
/ træller under Hykleriets Svøbe, 
den fugtler Eder, saa det har en Skik; 
vi, i vor Frihed, vil snart Faren løbe 
at blive Slaver under vor Kritik. 

Vi huler Alting ud, indtil vi ligger 
foruden mindste Las paa Jorden haard, 
I lister eder stedse som en Tigger 
til eders Paver i Canossas Gaard. 
O Gud, og dog er Verden rig og stor, 
og der er Stjerner over Himlens Bue, 
og Stolthed, Frihed, Kærlighed paa Jord, 
saa længe blot et Hjærte varmt kan lue. 

Kom, Hjærte, da! lad lyde dine Toner, 
se dig i Verden under Sange om, 
lad dem kun spotvis kaldes Hlusioner: 
tilbage Spotten gaar, hvorfra den kom. 
Ej Frelsen kommer ved en Psalmebog, 
ved Mikroskopet kommer den ej heller; — 
der bor en Frelsens Kraft i Rjærtets Sprog: 
det er Tilegnelsen heraf det gælder. 

VI. 

1 

^l|eg stod paa den vildene Hede, 

^ min Hustru var død, 
mine Børn var brændt. 
Fjenden havde min Hytte tændt, 
mine Venner — ja hvor var de henne? 
De gamle Guder i Gruset laa, 
man skulde dem vanskeligt kende, — 
jeg sank paa den vildene Hede, 
og op imod Himlen jeg saae. 

Den brunrøde Lyng med Klokkerne ringed, 

de ringed det Svundne til Jord, 

da var det, min Sjæl blev stærk og bevinget, 

og Sang mig fra Læberne foer, 

i Ensomhed saae jeg min Gud og mig selv, 

al Flitter og Væv berøvet, 

jeg vendte mit Blik fra det trøstløse Hvælv 

og løfted mit Knæ fra Støvet: 

Du er ej deroppe; ej Røgeiseduft, 

ej Bønner, ej Lofter, ej Eder 

kan finde Dig hist i den tomme Luft, 

hvor Barnet kun efter Dig leder; 

Du er i mig selv. Du vokser med mig. 

Du stiger med mig mod det Høje, 

Du vil ej, at Nogen til Knæfald for Dij 

af Præstetvang lader sig boje. 

Du var i det Bedste, som Livet bød, 

alt Ædelt har Du befrugtet. 

Du var i min Moders velsignede Skød, 

Du har mig som Yngling tugtet; 

Du slog mig de dybe, de brændende Saar, 

Du aved mig op under Smærte; 

jeg bærer Dig hos mig, ihvor jeg gaar: 

Samvittigheds Gud, i mit Hjærte! 

Dér har Du din Kirke, din Lovsang, dit Kor, 

dér har Du dig tusinde Præster, 

men fri er din Menighed vidt over Jord, 

ved Bogstavet aldrig den fæster; 

Du kalder et blomstrende Kærligheds Flor 

af Mørkemænds smulrende Grave, 

og bænker den fattigste Skælm om dit Bord 

i den jordiske Paradishave. 



21 



. V- 



Hvad spørger vi vel om de Templer af Sten? 
de styrter, det vide vi, sammen 
med Crucifixer og Helgenben, 
med Orgel, med Bønner og Amen. 
Hvad spørger vi vel om den store Bog? 
det Bedste deri lod Du skrive. 
Samvittigheds Gud, paa dit evige Sprog: 
til Støv vil det Øvrige blive. 

Saa kom da, du vildene Hede, saa kom! 
•jeg ridser min Grund mig og ser mig ej om, 
for Spaden jeg Staven vil bytte; 
jeg skaffer mig Plads, 
jeg rydder mig Plads, 
behold eders Gud i sit Tempelpalads, — 
jeg dyrker min Gud i min Hytte. 

RET SAA! 



^l()et saa, mine Venner, fortæl, fortæl 

m 

^,v om den Gæld, 
som til Videnskaben vi staar i; 
jeg ser for mit Øje, hvor Hjærnerne pines, 
hvor Byerne tæt paa hverandre klines, 
hvor Blodets Flodmaal i Aareme synker, 
hvor Ungdommen klynker 
af Tvivlen fortært: — 
er dette det Kanaans Land, vi har lært? 
det er jo en Ørken, vi gaar i. 

I Sandhed, jeg led ej den sorte Flok; 

fra Ryggen alene var Synet mig nok, 

om Ansigtet vil jeg ej tale. 

Men husk, den har bygget paa Hjærternes Grund, 

og mellem det Mundsvejr, der gaar af dens Mund, 

blandes de lifligste Syner, 

som kan Menneskesjælene svale! 



--^§^^— 

HÆ:VD DIG! 



^IJi ævd dig under Livets Nød, 

*^ sæt din Stolthed i at være 
hensynsløs mod Lavhed, 
øm imod din Ære! 

Har Du hundrede Fejl: saa begynd med at trække 
den ene fra Summen paa Pligternes Bud; 
og til Maalet engang skal du række, 
hvor du føler Dig selv som din Gud. 

»Svage Mennesker«! saa lød 

stedse Eaabet mod vor Ære; — 

sæt mod Raabet Viljen 

til en Gud at være! 

Hvad har Guderne forud for os, om vi mægted 

at tro, hvad vi véd om vort Væsens Natur? 

Det er Guderne selv, som har knægtet 

os ned mellem Lænker og Bur. 



o-<^, 

<^^N»EN ^TDELING. 



AFGUDER. 




I e havde dea uhyre Himmel 

ug: Jorden, som Lystgaard, til deri at 

vandre, 
Stjernernes straalende Vrimmel 
som Smykker at skænke hyeraadre; 
ilo Iiavile Banketter, de levede højt, 
5 salige Skare, 
Livet bekymred dem ikke en Døjt, 
Menneskets Sorger og Smærter? — kun Pøjt; 



Mennesket skulde dem tjene, 
og Livet evindeligt vare. 



Dér sad han, Kroniden, med ravnsort Lok, 
sit Lyn han slynged blandt Mændenes Flok, 
Kys han til Kvinderne slynged, 
ved Elskov han holdt sig forynget; 
aldrig han lærte sig Maadehold, 
stedse han Drifterne gav sig i Vold, 
snart til Matroner og snart til en Mø 
bejled han, vild som den fyrige Sø, 
hvor Svanen i Vellyst sig gynged. 



Dér stod han, den Mester for Spillemænd, 
med Lyren af Guld mod den fremskudte Lænd, 
Gudernes Last han forgyldte. 

og Jorden med Præster han fyldte; 
Pythia rased i Dunstkredsens Nat, 
Kvinderne græd, som han havde forladt; 
Ofrenes Klager som Virak han nød, 
Laurbær han plukked ved Pigernes Død, 
Voldtægt sin Krone han skyldte. 



Dér laa hun. Gudinden, paa Havets Skum, 
en lokkende Blomst i det vandblaa Rum, 
hun lød de hundrede Navne, 
hun lod sig af Tusinder favne; 
Konger og Hyrder, Trælle og Mænd 
alle hun drog til sit Leje hen, 
vugged dem ind i en koglende Drøm, 
skød dem saa ud i den rivende Strøm, 
hvor selv hun kun mægted at havne. 

Dér brød han, den støjende Krigsgud, frem 
og fyldte med Larm det olympiske Hjem, 
Tvedragten gik ved hans Side, 
det maatte vel Jorderig vide; 
stærk som en Oxe og grov som en Stud 
fordred han stedse den Svagere ud, 
yppede drukken blandt Bægrene Kiv, 
avlede Børn med Hephaistos's Viv, — 
at tugte ham, var vel paa Tide. 



De havde den uhyre Himmel 

og Jorden, som Lystgaard, til deri at vandre, 

jeinernes straalende Vrimmel 
som Smykker at skænke hverandre; 
de havde Banketter, de levede højt, 
de Saliges salige Skare, 



Livet bekymred dem ikke en Døjt. 
Menneskets Sorger og Smærter? — kun Pøjt. 

Mennesket brød med sit Herskab; 
sligt kan ej evindeligt vare. 



-^^r- 

II. 



Til, et gryr ad Dag. Bort vælter Dæmrings Kæmpe 

' de store Skyer, Guders Legetøj, 
og sletter ud paa Himlens Skifertavle, 
hvad der blev skrevet ned med barnlig Haand: 
utydelige Tegn og faste Streger, 
Ibis, Ichneumon, Apis, Krokodil, 
Stenstatuer, som sidde foran Sfinxen 
med lange, smalle Øjne uden Blik, 
og lade Sandet gennem Ørknen fyge. 

Det gryr ad Dag; og store Stimer stryge 
bort for det blege Lys og skjule sig. 
De fostredes i Mørket, og i Mørket 
de leved, hersked, skræmmed Folk tildøde; 
nu jamre de for Offer og for Føde, 
men Dagens Kæmpe koldt betragter dem 
og vinker; — Solen stiger langsomt frem. 

Se hisset ude holder endnu Stand 

en Skare stolte Mænd og ranke Kvinder; 

Kroniden rynker dybt den brune Pande, 

Athene svinger Lansen, Åres Sværdet, 

og Phøbos tager Sigte med sin Pil. 

Det hjælper ej; paa Flugten kun et Hvil, 

et kort, hvorunder Afrodite vrider 

,de gyldne Lokker over Havets Skum; — 

og tomt staar det umaalelige Rum. 

Det klinger op med blide Melodier, 

der ringer Klokker over Bjærg og Dale, 

og alle Veje fyldes, alle Stier 

af Folk, som kom at lytte til en Tale: 

om TJnderbarnet, der, af Kærlighed 

til Jordens Slægter, steg til Jgrden ned 

fra Himlens lyse, rene, sorgfri Sale, 

lod af en Kvindes Skød sig føde, lod 

de sorte Konger knæle for sin Fod, 

indlod i Strid sig med de stærke Præster, 

slog dem af Marken, lod sig slaa af dem 

til Gengæld paa en Galge, høj og stor, 

hvis Skygge falder vidt ud over Jord, 

hvor der er Plads til Templer, Rum for Præster. 

Det ringer vidt og bredt; det klemter lydt; 
o hvilken Strøm af Blod der dog er flydt 

for dette skønne Sagn — for denne Lære, 
som kun JSatiiren mægter ej at bære! 
Hvor maa det dog, Naturens Aand, dig skære 
til Marv og Ben, at se den golde Strid, 
den trøstesløse, stedse vakte Splid 
imellem dem, som fødtes Dig til Ære. 
Den skønne Mythe virker end den Dag 
idag paa Hjærtet, som da, ren og herlig, 
en vældig Kæmpe for en vældig Sag, 
Messias signed Fattigdommen kærlig; — 
men »Messiaden«, den, som Kirken skrev, 
de tusind Bind, et evigt Brev — paa — Brev, 
Spidsfindigheden, som sin Fjærpen hvæssed 
og svang den som en Spydsod hvas og stor 
hen over alle Faarene, der græssed 
i Tøjreslag paa Kirkens Odelsjord — 

sligt har den grønne Mythes Løv afbladet, 
sligt har udklækket Tvivlen, udsaa't Hadet, 
og Den, som mod Forløsningsordet længes 
— mens Kirkens Dør mod Livets Luftning stænges 
han søger Guden i Naturens Spor. 

DET TABTE PARADIS. 



"W aar den svindende Sol med et bristende Skær 
'^ .t de Boser, te faMe, den Flo«, ,om d„, 
paa sin møjsomme Vandring er Vejgrænsen nær, 
86 da løfter en stakket Minut den sit Slør: 
og der væves i Sløret paa tryllende Vis 
overjordisk et Landskab, en hængende Have; 
det er Gudernes Straf, det er Feernes Gave: 
vi stirrer, \i kender — 
det tabte Paradis. 

Paa Marken staar Adam med Skovl og med Hakke; 
han staar dér, hvor Jorden skal lystre hans Lov, 
og han løfter mod Glansen den bøjede Nakke, 
og ser gennem Taarer den blaaneilde Skov; 
og det var, som dens Led i det glødende Hegn 
sprang op, og han kendte de Mærker og Tegn, 
hvorefter han Vej kunde finde; 
og han knuger sin Skovl i den senede Haand, 
nu var det, som brast alle Lænker og Baand: — 
han har været i Haven derinde. 



Han har elsket derinde, som Fuglen, som Løven, 
som Barnet uskyldigt, som Manden bevidst. 
Til Arbejd! og bort med al drømmende Tøven; 
i Spænd over Skovlbladet bues haus Vrist. 

Hvad sang saa den Fugl paa den skælvende Kvist? 
den sang om den Tid, hvor din Sjæl ej var tung, 
hvor Blomsten var dugfrisk øg Eva var ung. 

Da var det Berusning, om blot hun var nær, 
et Smil var en Vellyst, et Haandtryk var Døden, 
og, død under Kys, i Forklarelsens Skær 
opstod Du som Sol gennem Morgenrøden; 
med hende, ved hende, som Fyrste Du nød 
hver skyldig Tribut af dit Vidunderrige, 
Herren i Himlen Du Broderkys bød 
og omgikkes ham som din Lige. 

Og nu? — Du kan strække din Haand efter hende, 

og fælles i Gerning og fælles i Brøst 

kan Du kalde ved Navne din Ledsagerinde: 

hun jubler ej mer ved din kaldende Røst. 

Du jubler ej selv; denne Sved paa din Pande, 
den Sol, som dig bager paa Skyherrens Bud, 
den mægter af Barnet en Tvivler at danne: 
Du selv er din Herre — og Nøden din Gud. 

Paa Marken staar Eva; hun stryger tilbage 

det viltrede Haar, som vil Arbejdet hindre; 

lidt smal er den bleven, den svulmende Hage, — 

hun bøjed sig gerne lidt mindre; 

da sidst hun i Bækken bag Krattet sig saae, 

da dækked hun Barmen og fælded en Taare: 

at elske sin Skønhed og se den forgaa, 

ja sligt kan en Eva vel saare. 

Hun tænker paa Haven, paa Træet ved Gangen, 
paa Æblet, som hang dér og smiled saa rødt, 
hun tænker paa Herren — lidt mere paa Slangen, 

og atter paa Frugten, som fristed saa sødt; 
hun tænker paa Adam, paa Brystmusklens Hvælv, 
paa Skægget, som spired saa morsomt om Munden, 
hun tænker paa, hvor han var barnlig i Grunden, 
saa tænker hun, dybest og mest, paa sig selv. 

Og Skumringen falder, og Adam han vinker; 
i Tavshed ad Marken til Hjemmet de drager, 
hvor Hytten er rejst mellem Hede og Ager, 
og Bækken bag Krattet fredsommeligt blinker ; " 
i Tavshed, — alt længst har de Forraadet tømt 
om Udsæd og Høsten, om Regn og om Blæsten, 
om Faar og om Fæhold. Naar før de har drømt^ 
saa virker de nu — og tier for Eesten. 

Og tungfodet skridter ad Stien han ud 

og tørrer med Bagen af Haanden sin Pande, 

og bøjet hun gaar dér paa Skyherrens Bud, 
bekymret og blaa under Øjnenes Eande; 
det mørknes alt mere og mere mod Vest, 
der synker en Sky over Aftenrøden, — 
det er, som om Haabets hensmæltende Rest 
forsvandt nu og slugtes af Døden. 

Da springer dem Barnet imøde. Det jubler, 

det danser imod dem med legende Hop, 

det udstrækker Hænderne, iler og snubler, 

og falder og rejser sig leende op; 

af Tvivl ikke tynget, af Sorg ikke bøjet, 

det giver dem Navne — de bedste paa Jord — ; 

et Paradis spejler sig gyldent i Øjet 

med Adgang for begge: for Fa'r og for Mo'r. 

Og Adam han slipper sin Skovl og sin Hakke, 

og Eva hun glemmer i Barnet sig selv. 

til Hest sidder Barnet paa Faderens Nakke 

og klemmer sin Fod mod hans Brystmuskels Hvælv; 

og Moderens Blik imod Rytteren ser, — 

hvor er det nu Alt, som har knuget og smærtet? 

vidt over Heden tre Mennesker ler; 
velsignet den Latter fra Hjærtet! 



--^§^f- 

HØSTBLOMSTER. 



4 

"^Ijeg vandred tung og træt igennem Lunden; 
' der nikked ingen Blomster mer til mig, 
og ingen Kilde, vældende fra Bunden, 
skød frem og sladred rislende med mig, 
og ingen Smaafugl kaldte sødt ved Navn mig — 
saa sødt, som ... ak, det var forbi, forbi, 
og Nymfen, som bag Løvet bød sin Favn mig, 
var flygtet længst ad Skovens øde Sti. 

Da standsed jeg et Sted, hvor Solen skinned 
igennem Grenens rigtforgyldte Tag, 
og pludselig faldt fra mit Øje Bindet, 
som havde mørknet mig den klare Dag; 
Guirlander slynged sig fra Kvist til Kvist 
med tusind skælmske Blomsters Øjne milde, 
og fremad skød med Læmpe sig og List 
igennem Græs og Mos den vævre Kilde. 

Jeg saae ivejret, og mit Hjærte skælved 

som i en Femogtyveaarigs Bryst: 

højt under Taget, som sin Bue hvælved, . 

paa Blomsterlænken gynged sig med Lyst 

et Barn, en Pige, moden til at følge 

det Kald. som under Evas Barm blev kgt, 

en Glut, uskyldig nok til ej at dølge 

sin Skønheds Uskyld bag den lette Dragt. 

Et Flors Gevandt omhylled hendes Lemmer, 

hvori hver- Linje syntes en Musik. 

der steg og sank med Harmoniers Stemmer, 

som kom fra Hjærtet og til Hjærtet gik; 

det spæde, runde Knæ lagt over Ranken, 

hvorpaa hun svinged sig i sorgløs Leg, 

opvakte søde Minder, hvori Tanken 

om Attraa vidt for Skønheds Andagt veg. 

Saa ynglingsmækker og saa jomfrublød 

hun gynged sig, mens Skovens vakte Vinde 

snart trykked tæt sig op til hendes Skød, 

snart søgte frem bag Ryggen Vej at finde; 

de leged Skjul i Midiens Kjortelfold, 

og blev det stundom dem for hedt bag Floret, 

saa foer de ned og vifted Foden kold, 

som Gyngens Fart i hastig Takt fremspored. 

Om hendes lyse Hoved tætte Klynger 
af Blomster, gyldne, røde, purpurblaa, 
som Lokkehaaret greb i sine Slynger, 
sad flettet uden Kunst paa maa og faa; 
fra hendes Øjne, som fra dybe Vande, 
steg blide Drømme frem og lejred sig 
med friske Smil om Læbens fine Rande, — 
saa standsed hun sin Flugt og saae paa mig. 

»Syng mig en Sang«, hun bad, »i Fald Du har 
den Gave, som jeg af dit Aasyn slutter; 
snart staar jo Skov og Eng og Ager bar, 
mens Kragen sig bag Gærdet husvild skutter; 
en efter en forlod mig mine smaa 
Sangfugle, som jeg elsked dog saa saare; 
Du er jo Skjald, af Blikket at forstaa; 
sig, tør til mi7i jeg ved min Krans Dig kaare?« 

Hun kasted sine Blomster mig for Fod; 

paa Haand og Arm jeg saae med Kunstnerblikke, 

paa hendes Legems Ynder, som oplod 

sig for mit Syn; — jeg rørte Kransen ikke. 

Jeg smiled bittert: »Skøn er Du at skue, 

vel værd en større Sangers Oflfersang, 

men paa dit Altar har jeg slukt min Lue, 

jeg var din Præst. — det er man kun én Gang. 

»Kun én Gang har vort Hjærte Dug til Taarer 
at strø som Perler for en snehvid Fod, 
hvis Hæl kun Sjælens fine Enfold saarer — 
og dette Saar, hvor koster det os Blod! 
kun én Gang lader Hjærtet sig ej tynge 
af Hensyn til Fornuft, Samvittighed, 
kun én Gang kan den Afmagt vi besynge, 
hvormed vi mod den stærke Venus stred. 

»Men lyster dig, Gudinde, dog min Sang, 
saa giv mig først tilbage, hvad jeg tabte: 
Uselviskhedens dybe Skabertrang, 
hvoraf en Gud sin første Tjener skabte; 
tænd atter op hin Længsels hede Tørst 
i korte Nætter og i lange Dage, 
tænd Altarflammen op, men Gløden først, — 
giv mig min varme Ungdomssjæl tilbage!« — 

»Hvad fabler Du?« hun raabte. »Ser jeg ud 
som hine PhryneV, hvoraf Støtter dannes 
for Afrodite, paa hvis blanke Hud 
de hundred Skønhedssalver daglig blandes? 
er disse Øjne da — betragt dem kun! — 
et Svælg, hvori al Verdens Smiger sluges, 
og røber nogen Skygge om min Mund 
at, misbrugt, den til sød Forgiftning bruges? 

»Sig, har Du set Naturens Stempel staa 
saa morgenfriskt paa nogen Skøges Pande? — 
hvad er den Skønne, som Du tænker paa, 
vel andet end en Tyv af denne Bande? 
De stjæler alt — det véd jeg alt for vel — 
de aagrer m,ed den Magt, som blev dem givet, 
de lyver, sværger falsk og slaar ihjel: 
jeg hværver Folk fra dem for mig og Livet. 

»Jeg nævner Glæden mig og ikke Lysten, 
mit Liv er Baadens Liv, som lægger ud 
til frejdig Fart, men glemmer ikka Kysten, 
' hvor den tilbage skal paa Pligtens Bud; 
jeg nyder Skummet, naar i Dans det sprøjter, 
jeg fryder mig ved Havfru-Stimens Gang, 
men Skipperen jeg varer mod de Tøjter — 
paa Afstand er den god kun, deres Sang. 

»Jeg bor i hver en Aarstid, trods jer Klage, 
at den er snart for hed og snart for kold, 
I fandt mig selv i Tycho Brahes Dage, 
om ej I gav Jer Overtro i Vold; 
jeg er bestandig hjemme for Jer Alle, 
om end jer Tvivlesyge nægter det: 
lad blot én Gang den Alvorsmaske falde, 
I bær med stor Umag og liden Ret! 

»Skøndt eders mørke Præsteskare myrder 
mig bagfra med sit Søn- og Hverdagsstød, 
skøndt aabenlyst de fromme Faare-Hyrder 
i Tale og paa Prent mig ønsker død, 
skøndt slæbt i Skarnet daglig af jer Pøbel, 
med Frækhed parret, koblet til Foragt, 
behandlet som et hensat, mølædt Møbel: 
jeg er dog Glæden og jeg véd min Magt. 

»Beskeden er jeg, kender mine Grænser; 
men 7, har I vel kendt dem? I, som blot 
en tilvant Horisont for Øjet ænser 
og bor 1 eders snævre Husrum godt? 
Kun en og anden Gang den unge Pige, 
den unge Mand, den unge Moder har 
et Syn, en Drøm; — de løfter Slørets Flige 
og undres ved, hvad deres Blik blev vaer. 

»Da svulmer Hjærtet højt som Bækkens Vove, 

naar den en Vaardag sprænger Isens Bro, 

og naar de stille, andagtsstemte Skove 

paa Nedbørskysset hører Knoppen gro; 

det er et Øjeblik kun, ja jeg véd det, 

men deri er for mig en Verden lagt; 

jeg fjærner Sløret, — se! til Side gled det. 

Kom nu kun, Daare, og bestrid min Magt! 

»Jeg peger imod Solen: Den har Pletter! 
saa lyder nu til dags det altfor tidt. 
men ved- dens Straaler jeg mit Mærke sætter: 
Se Jer omkring og brug jert Øje frit! 
naar først I, gennemildnet af dens Varme, 
kan finde selv i Skyggen Fred og Trøst, 
saa vil I aabne Verden eders Arme, 
og -saa vil Glæden bo ved eders Bryst! 

»Men Du, som staar dér med dit Vempdsdrag 

om Panden og det Udtryk fra de Dage, 

hvor Smærten stedse tog i Skjalden Tag 

og Digtet blev en halvkvalt Verdensklage : 

jeg maner Dig til Værn om, hvad der end 

modtageligt for Glæden kan befrugtes; 

streng er jer Strid, men Palmen naaer kun den^ 

som synger Hjærtets Lovsang, mens der tugtes!« — 



Hun tav; og da jeg atter opad saae. 
var, hun forsvunden, som paa Grenen gynged ; 
den skønne Krans paa Jorden for mig laa, 
jeg greb den, og om Panden jeg den slynged; 
det tavse Smykkes Tale bar alt Frugt, 
Høstblomster var det, som hun bød mig bære: 
Det brudte Haab blev under Tidens Tugt 
mod Aarets Slut et Guld til Livets Ære. 

DE KOM OG BØD MIG. 



^e kom og bød mig Tvivlens Sværd 
og Spottens skarpe Lanse; 

nej Tak for saadan Ledingsfærd, 

saa heller Letsinds Danse! 

Hun kiltred op sig, under Sang, 

Gudinden, højt paa Marken 

og sprang for mig, som David sprang 

for Israels Folk om Arken. 

Jeg gav min Tid, jeg gav mit Guld 

den skønne Bajadere; 

hun løb fra mig med Barmen fuld, 

% 

og aldrig saaes vi mere; 

hun vinked med den Haand saa hvid 

og skjulte Barmens Ynder: 

Du bliver kun til evig Tid 

en Drømmer, ej en Synder! 



^^r- 

DEN DØDE KLODE. 




yg var jeg — af at se paa Tidens Masker; 
selv mine Venner havde disse Miner, 
fortrukne, trætte, sørgeligt nedstemte, 
spodsk smilende, med Smærtens Braad derinde, — 
det var en dødsdømt Slægt, som med et Opbud 
af Vilje spilled rask paa Scenens Brædder, 
og med Bravour det rakte Bæger tømte . . . 

Syg sov jeg ind. Og det blev Nat; jeg drømte. — 

Du traadte til mig hen og lagde Haanden, 
den smalle, stærke Haand, her paa mit Bryst; 
Du trængte, sagde Du, selv til den Trøst, 
som ligger i at drømme! 
Du saae paa mig med denne Blikkets ømme 
Forstaaelse. Vi havde fælles Moder, 
Erfaringen; Du nævned mig din Broder. 



Jeg svøbte Kappens Flig om dine Lemmer; 
de fristed mig ej længer ved en Pragt, 
som kunde være selv Kythere bragt 
i Offer, da hun endnu Offer fordred; 
imellem os var Afskedsordet sagt, 
vi stod her, støttet til den større Magt, 
som Tvendes Sjæle sikkert Lejde lover, 
naar Hjærtet vaager og naar Attraa sover. 

Vi steg igennem Nattens stille Hav, 
hvor Verdens Tanker som en Tangskov groede 
dybt fra den mørke Bund, opefter, op; — ] 
vi fulgte hver en Stamme til dens Top, 
og standsed øverst ved en uddød Klode. 



Dér laa den, baaret af den store Sø, 

med dæmpet Lys hen over nøgne Strande, 

og dæmpet slog imod den øde 

som Aanders Hvisken Havets dybblaa Vande; 

kun denne Lyd, ej anden, vi fornam, 

ej nogen Flyver, vild saa lidt som tam, 

strøg kredsende hen over Strandens Flade, 

og Busken, som paa Brinken ensom stod, 

ej svagest Susen fra sig høre lod, 

ej mindste Raslen i de zinkgraa Blade. 

Vi steg iland og vandred over Sandet 
igennem Klippers Pas dybt ind i Landet, 
og stedse gik vi tavse, Haand i Haand; 
en Kirkegaard! — det var som om forbandet 
den hele Klode ved et Tryllesprog 
med Seklers Vægt paa Sarkofagens Laag 
laa som et muldnet Lig med Støvet blandet. 



I Stedet for de løvrig-friske Lunde 
med Skærm for Syge, Stier for de Sunde, 
saaes tørre Tidsler kun og Tjørnekrat; 
i Stedet for de kvægopfyldte Vænger, 
hvor Pigen synger muntert ved sin Spand, 
saaes vidt og bredt det øde, gule Sand, 
hvor Kiselskærven har for Toden Flænger. 

Og der laa Byer her. Uhyre Tomter 
af svundne Slægters Boliger sig strakte 
langs brede, dybtopkørte Veje hen; 
Grus over Grus — en enkelt Søjle rakte 
sig som et Angstskrig af en Digters Pen, 
et XJdraabstégn, i Luften op og nød 
det vide Syn af Tomhed og af Død. 



Vi aanded, stod og gik kun blandt Ruiner, 
og deres Stumhed stemnied for vor Tale, 
og Minder, som vi tænkte længst i Dvale, 
fik Liv af denne Død omkring vor Fod; 
tæt klynget til hinanden var vi standset, 
vi skjalv, og under Sukke søgte Øjet 
mod Øjet ind med Spørgen; og saa bøjed 
vi bort os. — Var det Svaret, vi forstod? 

Men hist fra Tomten mellem Kapitæler, 

halvknuste, tæt af Ukrudt overskygt, 

en Stemme hæved sig, en Sangfugls Stemme, 

en Nattergal i Gruset havde bygt; 

den lod sin Trille dirre for vort Øre, 

og dybt i Hjærtet bored sig dens Klang; 

vi maaite høre, 

hvad os den døde Klodes Ekko sang. 



»Se, det var Alt saa saare godt engang; 
Alt aanded Virksomhed, Alt aanded Liv, 
der var ej Tvedragt, var ej Kiv; 
hvor Kilden sprang, tog Mennesket sin Bolig; 
og Bækkens Strøm skød fremad tyst og rolig, 
dens Vover luiled Glutten i sit Svøb, 
dens Smaasten fryded Børnene, som krøb 

omkring og jubled ved hver Skat, de fandt, 
mens Moderen i Græsset sad og spandt. 



Men blandt det Fundne var en Diamant. 



Og Faderen kom hjem fra Dagens Gerning; 
i Afstand alt lød Stemmer ham i Møde, 
han hørte dem, de klare, friske, søde, 
med Lokketoner som Smaafuglens Søst: 
dér laa hans Hjem, dér vented Arnens Trøst, 
dér vented ham den endnu større Lykke, 
sin Viv, den ømme, til sin Favn at trykke, 
dér vilde Lejet med sin Ven hun dele, 
naar Solen bly bag Solen daled ned: 
dér vented ham det navnløst store Hele, 
hvis mindste Del har Liv af Kærlighed . . . 

Hun viste Stenen ham; han tog den til sig. 
Hun greb hans Haand: Nej, Kære, denne vil jeg 
beholde for mig selv; Alt andet faar Du, 
kun denne ej; den er saa smuk — forstaar Du? 

Den første Strid opstod, det første Møde 
imellem vil og vil; men ingen søde 
Omfavnelser forkorted denne Nat 
og jævned Trætten. Og da Morgnen kom, 
var Pladsen dér ved hendes Side tom. 

Han havde Hjemmet med sit Fund forladt. 

Den fristed ham, den skære, sjeldne Skat, 
den ægged ham — til Vanvid fast — den blanke, 
vidunderlige Genstand med sin Brydning 
i tusind Gaaders Tegn, men uden Tydning 

for et Naturbarns knapbegrænste Tanke; 
han følte skælvende sit Hjærte banke, 
mens bort han hasted som paa Tyvens Fod, 
og, snublende for Træstød og for Rod, 
bestandig skar i Øjet ham det skønne, 
blaa, gyldne, røde, ætherklare, grønne, 
foranderlige, straalende Klenod. 

Han kom blandt Fremmede, De saae hans Fund; . 
da tegned Træk sig strax om deres Mund, 
som spaaed ilde ham; og næste Nat 
var Manden død, og røvet var hans Skat. 

Era Haand til Haand den vandred. Hvor den kom 
opstod Begær, Forfølgelse og Dom, 
Død, Drab ved Pil, ved Øxe, Gift og Strikke; 
de reves om den, og de helmed ikke 

før de, oprevne ved den skjulte Magt, 
som var i Stenens Straalebrydning lagt, 
i Hobetal paa Marken saaes at ligge. 

En sælsom, mystisk Vexelvirkning denne: 
mens Liv og Gods fik brat for Skatten Ende, 
saa fødtes Liv og Magt ved Stenens Kræfter; 
der knejste stolte Byer, hvor man saae, 
i Dal, paa Bjærg, langs Flod, ved Havet laa 
Slægtminder for den Slægt, som fulgte efter; 
de graved, mured, bygged, stabled op 
Kasteller, Borge, Templer fra hvis Top 
kridhvide Guder raged mod det Blaa, 
mod Himlen, som de mægted ej at naae. 

Og overalt skød Stenen Straaler ind, 

og Slægten saae sig ør paa dem og blind. 

magtlysten, grusom, jagende som Vandet, 
der styrter frem og frem og vil ej andet 
end gribe fat og drage ned sit Bytte; 
der opstod Vaabenmærket: Egennytte; 
og hvergang Ordet Kærlighed blev dannet 
og skulde hværve Stridsmænd sig imod 
den vilde Strøm, saa skylledes det, blandet 
med Slam og Dynd, bort af den stride Flod. 

Det var en Magt, en sejrrig men forbandet — 
en Dæmon var det straalende Klenod. 

Saa sank i Lejet Slægtens stærke Strøm. 
Hvor forhen Alt var Daad, blev Alt kun Drøm, 
en tung, uvirksom, gavnløs Liggen-Stille 
langt fra den forhen vidtoprørte Kilde. 
Fra Skyen gød sig ingen Dug i Dale, 

fortært ved egen Brand, foruden svale 
regnbløde Strømninger, laa Slægten hen, 
og blege blev dens Kvinder^ Børn og Mænd. 
De vilde bede — bede? mon til ham, 
Stridsguden? Ak, i Tidens Løb var tam, 
udmarvet og udglattet Guden blevet; 
der var for meget om og for ham skrevet, 
i Hjærtet stod han ej, i Bøger kun: 
en Automat med Strimler af sin Mund 
hvorpaa var Ramser, Bud og Bønner blandet, 
et Tretal i et Ettal ud og ind, 
et vagt og svagt og søndret Bogstavspind, 
et magert Husraad kun — og intet andet. 



Og i sin Nød greb man til Stenen atter. 
Hvo fatter 

Forfærdelsen? Man saae et sortbrændt Hul, 
hvor Diamanten laa. Den var — et Kul. 



Saa tørred ind den sidste, lille Aare, 
saa skrumped ind hver Kraft, saa visned hen 
de blege Kvinder og de blege Mænd, 
hvis Gudebilleder forlængst laa døde. 
Hvor før var Ager, blev en Sandflugts Øde, 
By sank i Grus paa By, og i sit Svøb, 
mens Tjørn og Tidsel over Graven krøb, 
spandt Ædderkoppen ind den døde Klode.« — 



Saaledes lød det fra Euinens Krog. 
Vi lukked ind i Hjærtet dette Sprog 
fra denne Plet, hvor Bulmeurten groede 
og svangred Natten med sin stærke Duft. 

Dér stod vi Haand i Haand, saa tung til Mode; 

vi saae i vej ret: i den blege Luft 

højt over vore Hoveder der svæved 

et Lig, vor egen Jord — vor døde Klode. 

HVEM KALDER PAA MIG. 



^^^^vem kalder paa mig, naar jeg søvnløs drømmer 
med Haanden under Kind og Øjet lukt, 
mens lune Bølger over Sjælen strømmer, 
og Hjærtet fristes af den søde Frugt — 
af denne Frugt, som Slægters Chor berømmer, 
hvis Navn i hundred Lignelser blev brugt, 
som Helgener forsværger og fordømmer, 
som med saa mangen Helgen-Ed fik Bugt? 

Hvem kalder paa mig? Er det Dig — træd frem; 

Jeg frygter ej din panthersvøbte Skulder, 

ej Armens mejslet faste Marmorlem, 

under hvis Hud Vulkanens Lava ruller, 

ej dette drukne Øjes vilde Glød, 

hvori Foragt omkap med Attraa lyner, 

ej denne Læbe, druefugtig, blød, 

bag hvis Karmin Emaillerækken syner. 

Knug Andre i dit Favntag. Jeg er kold, 
jeg vil ej med i Bakchustoget larme; 
din Barm, om end saa mælkespændt, er gold, 
jeg suger af de Læber ingen Varme; 
dæk eller blot for mig dit Knæ, din Læg, 
jeg lader ej mit Valg af sligt bestemmes: 
var Du en af mit Køn, en Karl med Skæg, 
jeg kunde næppe mere for Dig væmmes. 

Hvem kalder paa mig? Er det Dig — hvordan? 

steg fra dé Døde Du med disse Blikke, - 

som lukker sig for Viden og Forstand, 

som Offerskænk til Bedehuse tigge? 

Kom Du at hviske mig din Vuggesang 

i Øret, som til Verdensloven lytter, 

vil Du primsigne mig endnu en Gang 

med Tegnet, som vor Jord til Skyen flytter? 

Klag Andre for din Nød — om den er Nød; 

jeg modstaar disse drømmeriske Øjne, 

den Haand, som deler Naadens Vin og Brød 

ud alle Dage, hellige og søgne; 

min Helligdag er den, hvor Videns Sag 

blev os den Tro, som gav Forstanden Æren, 

hvor Hverdagskitlen vifted som et Flag 

og kaldte faste Mænd til Arbejdshæren. 

Hvem kalder paa mig, naar jeg søvnløs drømmer, 

mens Haanden i et Viljestag er lukt, 

naar Alt er mægtigt i mig. Alting strømmer, 

og Intet kunde med det Væld faa Bugt — 

naar, seende, min Sjæl om Alting dømmer 

saa klart, som var mit Øje aldrig brugt, 

naar Pladsen En kun — Døden selv — jeg rømmer, 

mens Tanken griber Livets gyldne Frugt? 

Hvem kalder paa mig da? O det er Dig, 
som, Barn af friske Guders unge Tanker, 
til Mandens bedste Kraft hengiver sig, 
mens al din Styrke i hans Pulsslag banker, 
som trodser Tid og Eum. og i et Smil 
husvaler ham for hvad han maatte lide, 
som i dit Favntag kalder ham til Hvil, 
for at han siden hedere kan stride. 

Som kYmdevarm og kvindestolt er Et 
med Al-Naturen, hvoraf Navn hun tager, 
som i hans Gerning lig et dybt og bredt 
Flodløb igennem Landene sig drager, 
som mere lykkelig og klog, end han, 
der altfor lidet paa sin Rigdom spared, 
har ham sin hele Viden og Forstand, 
men først og sidst sit Hjærtes Guld bevaret. 

Velsignet Du! velsignet denne Stund 
hvori vort Mødes skjulte Liv begynder! 
Lød der Musik fra nogen Guddoms Mund, 
det var fra din, Du Herlighedsforkynder. 
Bleg falmer Attraa, blegt hvert Billed staar, 
som rejstes for og ved Eeligioner: 
Du kalder paa mig; fra din Eøst udgaar 
d^n Lov, som mestrer Livets tusind Toner. 

ILLUSIONER. 



1. 




un førte vore Lege an, 
hun gav mig Lov at kysse sig; 
vi leged »Store«, hun var Mand, 
Børn var vi begge, yngst var jeg. 

Det blanke, mørke Øje lo, 

de brune Lokker krused sig; 

en Alfefod i Dukkesko. 

Hun, var en Alf — en Dreng var jeg. 



2. 



Fra Universitetet kom 
tilbage jeg en Sommerkvæld. 
Hvor var vor lille Landsby tom, 
. hvor var der i mit Brvst et Væld 



af Storhedsdrømme, Stolthed, Mod, 
af Ungdomslængsel, Haab og Lyst! 
Hun mødte mig, og Fod for Fod 
sank Strømmen i mit unge Bryst. 

Hun saae paa mig, som tog hun Maal 
af Alt fra Hals til Vristen ned, 
og som et smidigt Klingestaal 
hun læned sig mod Vængets Led. 



Saa brød en Strøm af Spørgsmaal løs. 
Jeg stod, som En, der Syner ser; 
hun var et Syn, jeg var en Knøs, 
som havde Bedste Karakter. 



3. 



Til Trods for Bedste Karakter 
og akademisk Borgerbrev 
der var saa mange, mange fler 
end jeg, som Andres Vers afskrev. 

Der var et Digt, som dybest skød 
af Hjærtets fine Spirers Gem, 
som for mit indre Øre lød — 
det skulde jeg ha'e taget frem; 



men gemt det laa, og glemt det blev, 
og hendes blanke Øje lo 
til, hvad jeg tåled, hvad jeg skrev, — 
og saa var Kærester vi To. 



4. 



Den skønne, korte Nat saa tidt 
tavs lytted til vor Elskovs Sprog, 
mens paa et Blomstertæppe hvidt 
vi sad i Hyldebuskens Krog. 

Og Hylden dufted, Duggen faldt, 
og Nattergalens Trille steg, 
og i dens Toner leved Alt: 
al Elskovs Alvor, al dens Leg. 



Jeg lytted til den skønne Sang. 
Hun lo og tog et Blad i Mund, 
og over Væng en Trille klang, — 
det var en Efterligning kun. 



o. 



Fra Byen med en Gøglertrup 
min Ungdoms Elskede løb bort, 
da Marken stod i Stub ved Stub 
og Høstens Dag var tung og kort.' 

Med Tombaksguld om Fod og Arm, 
med Eoser slynget i sin Lok, 
med nøgen Hals og nøgen Barm, 
løb bort hun med en Flitterflok. 



Og efter dem jog Byens Blæst 
det gule Løv fra Vejens Hæk, — 
da fik den brune Skov sin Rest 
og Hyldens Busk sit sidste Knæk. 



6. 



Hvor Grifler og hvor Træsko smaa 
— mens ude drøner Stormens Brum 
til Eamsens Korsang Takten slaa 
i Skolestuens trange Eum; 



83 



dér sidder jeg i Kvalm og Træk 
foran en støvet, tom Reol 
og Landkort klattet til af Blæk, 
bag Pulten i en lu'slidt Kjol. 



Nu ja — i Verden gives Fler, 
som ej til videre det drev, 
trods allerbedste Karakter 
og akademisk Borgerbrev. 



7. 



Hun tog, hvad man kan tage vel, 
naar i et Liv man griber ned. 
Hun slog mig ej min Sjæl ihjel, - 
tilbage blev min Kærlighed. 

Den bøder paa min slidte Kjol, 
den løfter Ramsens træge Ord, 
den fylder vel en tom- Reol, 
den slaar sig ned om Skolens Bord, 



den føder dem, de stakkels Smaa, 
med mer end Katekismus-Kost, 
den leder dem, naar de skal gaa 
paa Vejen ud i Slud og Erost. 



8. 



Hun kom tilbage, pjaltesvøbt, 
saa syg og ussel, svag og træt; 
det Flitterguld var dyrekøbt, 
den Nøgenhed med Blod begrædt. 

Til Flækkens Sygehus jeg gaar, 
at høre, hvad hun skrifte vil; 
det sidste Blik hun paa mig slaar, 
jeg trykker hendes Øjne til. 



Jeg trykker til det Øjepar, 
som smiled til min Kærlighed, 
hvori min Verden fordum var, 
hvori min Ungdoms Sol gik ned. 



9. 



Hun førte vore Lege an — 
og nu er hun saa tavs og bleg, 
og nu er jeg en stille Mand; — 
ja, der var Alvor i den Leg. 

Længst Ledet faldt, hvorved hun stod; 
nu kysser Orme denne Mund, 
nu raadner denne Alfefod. 
Ja, kald det Illusioner kun: 



10. 



Men heller staa ved denne Grav 

paa Byens Fattigkirkegaard, 

og takke for, hvad Livet gav, 

— om Prøven end blev nok saa haard; 



ja tusind Gange heller det, 
end om min Taare aldrig randt, 
end om jeg kold forlod den Plet, 
hvor Saar og Pjalter Hvile fandt. 

Kom, Silkepræsters Pjalte-Gud, 

Daglejer-Sektens Kongebarn: 

lær mig det store, svære Bud, 

at elske Jord — og Støv — og Skam. 



^:i.^r- 

NATTEN. 



(EN RADERING.) 



^||nd i det uhyre Eum, hvori Tanken sig taber, 

ind i den vældige Nat, 
som af Lyset, af Solen, forladt 

bestandig det Gryende skaber, 
borer min Tanke sin Naal. Kom Staalstift, tag fatl 

Hvor er vort Hjem? hvorfra kom vi? hvorhen skal 

vi drage? 
hvor er den Lov, som har skabt os, som kalder 

tilbage 
dette vort Ler? 
Ak, kun en Mester, den største, kan drage 
Stregernes Skrift, saa vi ser 
klart gennem den i det kommende Liv og mod 

Livet tilbage. 

Intet vi øjner. Et Krimskrams saa synes os Livet, 

gaadefuldt, trist, 
grusomt, naragtigt, en Byrde; — men Et er os 

givet: 
Kærlighed, Kvindens og Barnets; den bliver til sidst. 

Det dufter af muldnende Træer; .en Aande saa blød 

strejfer min Kind, 
det drysser med Taage, — saa kommer i sitrende 

Stod 

Bygernes Vind; 
det skvulper, det klinger, det klager fra ukendte 

Vover — 

saa bli'r det tyst: 
besejret af Kærlighed, dysset af Duften, jeg sover, 

Nat, ved dit Bryst. 



I Drømme sig smælter hver Lyd og hver Duft 
sammen og danner én skælvende Tone; 
den dirrer igennem den svangrede Luft, 

kranser min Trone, 
min Tilflugt, min Havn, 

og jeg signer, o Nat, under Bønner dit Navn, 
og mit martrede Hjærte faar Fred ved din Favn. 



Hvem er Du ved Dagen? — Hvad spørger jeg vel: 

Lykke og Held 
for Den, hvem Du aabner dit salige Rige. 
Er Du mon Viv — er Du Pige? 
Stille! Jeg hører Dig sige: 
Spørg ej derom! 



Jeg vugges af Arme; — de stod for en Dom 

af Hellas og Rom; 
en Linje, som i Michelangelos Leda, 

blændende Pragt, som Correggios Jo, 

Marmor og Fløjl: 
og i Marmoret lever hver blodmættet Aare 

— det er ej en Nat, som er Dug kun og Taare — 

og Fløjlet, det lila, er Menneskehud, 
som da Eva i Ur-Kunstens Klædning stod Brud. 



Og din Barm var et Hav, og mit Hoved en Snekke, 

vragdømt, forladt, 
og den trykked sig ned i det vigende Dække; 
de løfted og sænked sig, samstemte, begge, — 

tror Du vel, at 
jeg har glemt, hvad mit Hoved fra Dybet fik høre: 
Kærligheds sølvklare Klang i mit Øre, 
Havbundens Højsang til Evigheds Ære, 
trofaste Nat! 
som den Boble, min Hjærne, paa Voven med Lyst 

vilde bære. 

Det var ej Vellyst dette. Bart vort Sprog 
er paa de Ord, vi netop skulde bruge; 
uhyre Mængder kan det daglig sluge 
af Tanke-Tegn fra hver en Vraa og Krog, 
men kommer Øjeblikket, hvor vi trænger 
til Tegnet — saa er Ordet der ej længer. 

Og var det Vellyst — dette Ord, som dadlet 
blev af hver Pog, som Skoleramsen husker, 
af hver Pedant, hver Hykler og hver Fusker — 
ifald det Vellyst var: nuvel, saa kom 
Du Tankens Tegn! Du staar vel for den Dom, 
hvorved vort Hjærteslag din Ordlyd adled. 



Du saae paa mig, igennem mig, helt ind 

i Sjælens Lønbo. Hvilken ussel Stymper 
er Manden dog, der pukker paa sin Magt! 
se, hvor han under dette Blik sig krymper, 
mens i de rette Folder han faar lagt 
sit Ansigt, at det ej skal ham forraade, — 
og dog er han saa lidet kim en Gaade 
for dette klare, kloge Forskerblik. 

Dér hviler han, berøvet hvad han fik 
i Skænk fra Skaberhaanden: det brutale 
Begær, som han bestandig ferniserer 
med sine Rets-Kravs Talemaader over. 
Han tror, at det er ham, som dissekerer 
den hele Verden! Ak, imens han sover, 
mens stemt hans Magt er til et Minus ned, 
saa bøjer Nattens Kvindesmil sig over 
hans Søvn og ser ham i hans Nøgenhed. 

Og dette Smil, hvor er det kærligt-lyst; 
hvor er hun, trods hun lider ved hans Luner, 
saa fuld af Skaansel, mens hun nænsomt-tyst 
punkterer paa hans Bryst sin Elskovs Runer! 
Hun lægger ham tilrette Lejets Hynder 
saa varsomt, som kun Kvindehænder véd, 
og denne blinde, trætte, svage Synder 
tilgiver blindt hun — i sin Kærlighed. 

Da vides ud hans Syn, da sukker han, 

da klinger for hans Øre Livets Sage, 

den evige: om alle disse Svage, 

der ved Barmhjærtigheden frelses kan; 

han blues ved de Ord, som tidt han brugte: 

Skælmer og Skøger, som man strengt skal tugte 

med Ris og Svøber bagom Bolt og Dør; 

han ser dem alle, som han aldrig før 

har paa dem sét; en Legion af Stakler, 
der under Livets Byrder møjsomt vakler 
did, hvor Al-Kærligheden gør Mirakler. 



Ved Dagens Lys en halvtud visket Grund, 
hvorpaa et Næt af Streger krydsvis dragne, 
et Væv af Traade, med en Skytte slagne, 
der føres af en uvant Finger kun — 
ved Natten bølger op den zarte Bund, 
for skjulte Fødselsveer den sig vaander: 
det er en Kunstners Pust, som paa den aander; 
en Hymne nynnes gennem Mestrens Mund. 



En Hymne! Ved en snehvid Barm jeg laa, 
og Natten slog sit Forværk blødt ud over 

min Nakke, medens Lyd af fjærne Vover 
hendøed under Taktslag, sagte, smaa; 
en Hymne! Kunde jeg dens Ord forstaa, 
da vilde jeg den største Mester blive; 
nej, kun dens Skrifttegn kan jeg her afskrive, 
dens Tankers Love kan jeg ikke naae. 

VOR MODERS SAGA. 
I. 

JUNKER VA AR. 



er gaar han i Lunden 
med Ferskendims Kind, 
med Blomster omvunden, 
med Skollien om Munden, 
med Barnet og Tnglingen parret i Sind, 



med Luth over Lænden, 
med Sløjfer og Baand, 
og i Øjnene frigjort de hundrede Længslers vidt- 

vagabonderende Aand. 

Han spejder og titter; 

hver Sangfugl paa Kvist 

han spørgende fritter: 

hvor var Du vel sidst? 

Ja ti Du kun stille 

og duk dig, du Lille, 
jeg véd nok, hvorom du saa bønligen bad, 
jeg véd og, hos hvem du bag Løvskjulet sad! 

Han bøjer tilside 

hver Blomst paa hvert Straa, 

han følger de hvide. 



102 



som kærlige glide 
imøde de ømme, de veatende blaa; 
hans Øjne har Taarer, 
det er ikke Graad: 
det er Længsel fra hundrede Blomster, som holder 

den sitrende Øjerand vaad. 



-^:§^^ 

II. 

HUN KOMMER. 

e hvor hun træder den Sti saa grøn; 
t sin Vej gennem Knopper hun bryder, 
ser sig om iløn, 
vender sig paastand, 
længes, og sin Længsel fortryder; 
Spørgsmaalet spiller om Læbernes Rand: 
hvem er denne Mand? 
mon han kysse kan? — 
Hun aner ej, hvad kysse betyder. 

Barmen sig vugger saa frisk bag Lin 

og spænder sin tvedelte Bue, 

Munden er saa fin, 

Panden er saa klar, 

ædel er den Jomfru at skue. 

Luthen blir stemt, som ved Lænden han har; 

Øjets blanke Glar 

dugges ved hans Svar, 

og Kinden faar saa sælsom en Lue. 



)^M^ 

III. 

HAN SYNGER. 

d^ljmg mig Floras Blomsterkæder 
-'■• om et hedt og stormfuldt Bryst; 
intet mig som Blomster glæder, 
Duften selv er dejligst Lyst; 
o men presse dem til Munden: 
dér er Glæden dybest funden; 
spørg den mindste Fugl i Lunden 
som fik Sangerkald og Røst! 



lOG 



»stæng os Paradiset, Guder, 
gem det for Jer egen Mund! 
Mosset her har bløde Puder 
til et paradisisk Blund. 
Træt af Salighed at nyde 
hist, hvor Nektarstrømme flyde, 
Jupiter har vidst at bryde 
Jordens Blomst paa Jordens Grund. 

»Skal vi bie til den falmer? 
skal vi følge den til Jord 
under Grædekoners Psalmer 
med en Vinter i vort Spor? 
Nej, en Daare den, som nøler; 
plukkes skal den, før vi føler 
Frostens Pust, som Haanden køler, 
plukkes mens den staar i Flor!« 

IV. 

FUGLEKVIDDER. 

præerne løves, 

Knopperne kløves, 
det siver med Saft; 
den tavlede Spætte 
hun banker med Kraft: 

Kan I gætte 
det Syn, jeg for nylig har haft? 

Blandt Svaler og Mejser og Irisk og Sisken 

der bliver en Tisken: 

Nej hør, er det sandt? — 

Jo, Spætten dem fandt! 

Det er dog for frit ; 

Kvirrevit, kvirrevit; 
Ja Vaaren har narret os andre saa tidt! 



Og Himlen sig hvælver saa skyfri og blaa, 
der kommer mod Aften ej Stjerner derpaa, 

saa lys over Skoven, 

saa blank over Voven — 
det er, som om Solen ej ned vilde gaa; 

kun Tusmørke falder, 

og Skumringen kalder 
til Senge de Store, til Reden de Smaa. 

Til Stillits og Dompap og Drossel og Lærke 

man intet kan mærke, 

de sover saa sødt; 

saa stiger der blødt 

en Trille fra Gren, — 

der er én lille En, 
som fløjter og synger i Kvælden saa sen. 

Lyttende Taager 

i tystnende Skove. 

Kærlighed vaager, 

dertil blev den kaldt. 

Sælsomme Love 

for Kærlighed gjaldt: — 

lik vi sove, 
før Alt vi erfarede ... Alt ? 

V. 

HAN ER BORTE. 



cv|| an er borte. Vildt hun ser ivejret, 
^l springer op og vrider sine Hænder, 



iler hid og did, indtil hun kender 
i den bløde Jord 
trykt hans sidste Spor; 

og en Brand i hendes Side brænder. 

Se, det Løv, som bæved nys for Vinden 
dunlet, med en Dugglans over Fnugget, 
er nu som med Fernis overtrukket, — 
og den første Taare furer Kinden.. 
Løvet blev et støvet, stygt Tapet, 
Skovens Sal, hvori hun sprang som Hinden, 
staar nu tom, iklædt en falmet Dragt, — 
er da dette hændt, er dette sket? 
Ja, i denne Sal blev Ofret bragt. 

Hendes Navn den Falske skar i Linden. 

Saften siver end af Barken ned, 

Myg og travle Fluer gør Besked, 

suger sig en Rus af Træets Sødme. 

Dette Syn er snart den værste Tort, 

med et Skrig hun jager Sværmen bort, 

mens paa Kinden flammer Skammens Rødme. 

Og med bøjet HoTed bort hun gaar, 
Støvet drysser, Solen brænder stille, 
grelt dens Straaler gennem Løvet spille, 
Fluen suger atter Træets Saar. 

VI. 

MARKED. 

^0 un er kommen herhid , hun véd ej hvorfor, 

' hun véd ej hvorfra , ej hvorlunde . . . 
»Hej, Piger, den hældende Kvæld er nu vor, 
j her mødes de Glade, de Sunde; 

her mødes de Karle med Skæg under Hage, 
de Mænd, som end lyster en Dans sig at tage, 
de Gubber, som endnu paa Mosten vil smage; 

kom, kom! en Svingom! 
her blir man bekendt, 
her blir man et Par, inden Dansen er endt.« 



Hun er vildet af Trængslen og døvet af Larmen, 
hun puffes, hun stødes, hun rendes paa Armen, 
hun jages, hun fanges, hun river sig løs. . . 
»Ej ej, hun er knibsk; det gaar over, min Tøs!« 



Hun vil flygte; hun véd ej et skjulende Sted; 

saa rives hun med 

ind i Sti'ømmen; 
og Musiken, den Trolddom, faar Fødderne bragt 

i valsende Takt, — 
hun er Hesten, som gaar under Tømmen. 

Og det suser for Øret, og alt hendes Blod 

fra Hoved til Fod 

vil med, vil bedøves, vil glemme; 
og hun hvirvler og hvirvles; saa lyder en Stemme: 

Hejsa, tilside; her kommer 

den velbyrdige Mand, Ridder Sommer! 

VII. 

RIDDER SOMMER. 

[U id der Sommer han er sig saa mægtig en Mand, 
"^^ hans Gaard er god, og jævn hans Forstand, 

fyldige Kinder, en sund Appetit; 

han er ude idag, han vil more sig lidt. 

Derhjemme paa Borgen saa ensom han sad, 
lidt døsig han blev, — han er slet ikke lad, 
han er oppe ved Gry før Fanden fik Sko paa, 
»Stræb!« er hans Ord, og det kan man tro paa. 

Hans Enge blev slagne, hans Hø er i Hus, 
hans Folk sidder bænket om Fad og om Ejtus; 
han har Folkehold nok, han har Terne og Dreng, 
men tom er en Plads ved hans Bord, i hans Seng. 

Han er redet herhid ad den støvede Vej, 
det Marked forsømmer vor Ridder ej; 
han ser hende danse med Karl og med Dreng, 
han tænker paa Pladsen ved Bord og i Seng. 

Da lyser hans Øje, i Kredsen han staar, 
han krummer sin Arm og han spænder sit Laar; 
en Daa-Hind er hun, og en Kraftkarl er han, 
Ridder Sommer, den rige, velbyrdige Mand. 

VIII. 

PAA BORGEN. 

^f J un sidder paa hans Borg , hun er hans Frue, 
rt 

^•^ hun styrer Huset — og han styrer hende; 
han har en stræbsom, stille, lydig Kvinde, 
og der blir Smaafolk i den Vuggestue. 

Og Tiden gaar; — dens Kendelse er gyldig: 
hvortil hin Ungdoms Hurlumhej og Jagen? 
De lever smukt, ved Natten som ved Dagen; 
hun modnes, blir helt munter og lidt fyldig. 

Men stundom, naar i Sengekamret skinner 
den store Maane gennem de smaa Ruder, 
hun løfter langsomt sig fra Lejets Puder 
med trætte Øjne og med hvide Kinder. 

Hun ser paa ham. Hvor fast og trygt han sover! 
hvor stærk og bred og tillidsfuld han ligger, 
paa Alt i Verden, og sig selv, saa sikker, — 
en Mand! Og hendes Øjne løber over. 

Hun ræddes ved sin Graad; dog maa hun græde, 
som mægted intet hende mer forlyste. 
Formaar da Børnekamret ej at trøste? 
Jo, Børnene; og mest blandt dem den Spæde. 

Hun lister sig derind, og Maanen falder 
paa de smaa, kære hvide Dukkesenge, 

og over Vuggen, rolig paa sin Gænge, — 
paa denne Verden i sin Uskyldsalder. 

Men denne Verden, rig paa skjulte Goder 
for Den, som søger og som kan dem finde, 
den er endnu ej hendes; hun er Kvinde, 
men hun er endnu ikke fuldtud Moder. 

En Del af hendes Hjærte blev derude, 

hvor Maanen sig en Trylleverden væver 

af Duggens Spind. Se, hvor den Verden bæver, 

som vilde Alfe-Fødsler den bebude! 

IX. 

DROST HØST. 



'^ Og de dem for over Eng og Kær 

V — en formelig Hær 

med Opbud af Bryder og Bonde — 
at lege paa Heden med Spyd og Sværd; 

hvem ligger dér? 
Ridder Sommer med Dødshugs Vunde. 
Saa visner det Straa, saa falmer det Løv 

i alle gulnende Lunde. 

Drost Høst har undsagt den Eidder bold ; 

den Eidder ligger saa tavs og kold, 

mens Vinden i Sivene fejer. 

Drost Høst slaar op med den Haand saa hvid: 

Nu ville vi ride til Borgen did, 

at stryge den Fane dér vajer! 

Drost Høst er saaret, den blege Mand, 

men Øjet lysner som Hedebrand 

i Jævndøgnsnættemes Øde. 

Vær hilset, Viv, paa den smukke Gaard; 

om Badskær'kunsten din Haand forstaar, 

jeg skal ej af Skrammen forbløde! 

Saa mangen Skramme blev helet brat, 
naar bløde Fingre fik taget fat 
og gydt den Balsam, de kunde; 

den dybeste Skramme var den, jeg slog: 

der findes, Ridder, som her jeg vog, 

ej Badskær'kunst for din Vunde — 

Saa visner det Straa, saa falmer det Løv 

i alle gulnende Lunde. 



^§^ 

BELEJRING. 



^jjtf un ser ham i Øjet, 
'^i'^ hun vil læse sig til, 

hvad sandt er, hvad løjet 

i det fangende Spil. 

Med Herreskjold vandt han 
en herreløs Gaard; 
i Fruerstuen fandt han 
at Kampen end staar. 

Sit Glavind han lægger 
for Fod hende hen; 
et Bæger hun rækker 
til Tak ham igen. 

Om Bægret han fatter, 
I om Fingrene med: 

j Et Kys blot! og atter 

i 

i 
I 



jeg drager afsted! . . . 

Han ser hende fjæme 
sig harmfuld i Sind; 
hun lukker med sin Terne 
sig hos Børnene ind. 

XI. 

OPGØRELSE. 



.! 

u" 



lJ an har vundet, — hun har givet tabt; 

^ I 
i^ ingen Blomster dog den Sejer kranser. 

Hvorfor ej? — Spørg Aanden, der har skabt 

Elskov som den zarteste blandt Sanser. 

Han har sunget hende for sin Sang; 

højt af Strengelegen blev den baaren; 

han har taget hende paa sit Fang, 

hun har favnet ham — og tænkt paa Vaaren. 

Hun har ejet ham en kort Minut; 
hun har delt med svundne Dages Kvinder; 
hun har følt det — og saa har de brudt, 
og alene hun igen sig finder. 

Men forinden har hun sét ham bleg, 
farveløs at trygle sig for Fode, — 
forat svige, som han Andre sveg, 
skuffe hende, 'fald hun paa ham troede. 

Og forinden har hun selv saa varm 
givet hen sig — til sin Ungdoms Minde, 
tro mod Elskovstrangen i sin Barm: 
Gaaden, som hun er, den modne Kvinde. 

Hendes Hjærte har jo valgt engang, 
siden har hun Markedsskæbnen fristet, 

og paany har Hjærtet fulgt sin Trang — 
ak, at dette Hjærte ej er bristet! 

Men endnu det sender uforsagt 
fra sit Slusekammer disse Strømme, 
med en uindskræliket Herskermagt, 
dette Væld, som Døden kun kan tømme. 

Skal da denne Strøm, saa dyb og bred, 
være Stormflodsloven undergivet? 
skal den styrte om og rive ned? 
kan den ikke bygge op for Livet? — 

XII. 

VED ARNEN. 

nrj[un sidder ved Arnen, 

og Ilden den flammer, 
det lyder som Jammer, 
naar Luen ta'er fat. 
Den Skærsild maa læres: 
før Veddet fortæres, 
vi faar det ej lunt i 
den kommende Nat! 

Det knitrer, det knager, 
det stønner, det klager, 
de kantbrændte Flager 
fortæres, forgaa; 
men under en Askehob, 
sølvspættet, graa, 
der lever en Glød, som 
skal længe bestaa. 

Paa Ovnbænkens Hynder 
hun sidder og nynner 
en Sang, som begynder 
med flammende Ord; 
den døbtes ved Ilddaab, 
i Gløder den faldt, 
den svinger sig op i 
en Phønix-Gestalt: 

Vort Liv, vort Liv! 

i Vellyst undfanget, i Dødssmærter født, 

paa Stier og Veje letsindig forødt, 

opsamlet og værnet med Kunst og med Flid, 

et Fnug gennem Luften, en Tusinddels Tid: 

en Døds-Eunes Gaade 

for Mand og for Viv, 

en Eædsel, en Naade — 

vort Liv, vort Liv! 



Far hen, far hen. 

Du fængende Leg mellem Kvinder og Mænd! 

kun én Gang er Flammen en Altarilds Brand; 

ve vor Forstand, 
at ej den kan Loven begribe! 
Vi styrer og styrer mod Længslernes Land: — 

hvad blev der til Rest af en Storm over Sand, 
over Hav af en kølfuret Stribe? 

Giv tabt, giv tabt! 

Du Hjærte, lig Ilden, til Selvoffer skabt; 
lad Manden som Stormvind i Verden uddrage: 
der bliver for Kvinden en Vagtpost tilbage; 

den skal hun holde 

i Natten saa vild. 

Arne, Du kolde, 

hun tænder din Ild; 
ej som en dødsoffret, hvid Vestalinde, 
ikke som Slegfred, og ikke som Viv, 

men en Kvinde, 
der er Moder til Slægternes evige Liv. 

JKRDE ^rDELING. 



^ 



FOLKETS SANGE. 




FORSPIL. 



i er det i den Tid, hvor Alting vakler, 
hvad er det da, som staar alene fast, 

JiS^pf.lL sum ikke fordrer Troen paa Mirakler 

u^ ikke skifter om med Modens Hast — 
hvad er det vel, som gi'er sig gode Stunder 

og dybest dog i Fremskridtsfarten bunder — ? 

Er det ej Folkets Sag? Er denne Tro 

ej netop Tidens? — Svar knn dristig: Jo. 

Benægt det I, som netop stedse vakler 
imens I stedse raaber: Vi staar fast! 
I, som bestandig paa det Gamle kvakler 
og lægger »Folket« Kurens Fejl til Last; 
benægt det I, som aldrig gi'er Jer Stunder, 
men stedse hidses af de skjulte Vunder — 
kald eders Sag kun for den rette Tro: 
I skal faa Lov at pleje den i Ro. 

Forlængst, I gode Mænd, har I afgivet 
jer Portefeuille til den store Magt, 
i som rundt omkring jer Stol benævnes Livet 

og som har længst Kontrakten Jer opsagt. 
I bliver siddende: nuvel, en gammel, 
affældig Mand vil ha'e sin Stol og Skammel 
i Fred og nikke dér med Haand i Skød: 
Nik I kun rolig væk; den Søvn er Død. 

HISTORIELÆSNING. 

^eg saae paa Kongernes Rækker 
, i Skolens Historiebog: 
igennem en Borgmurs Sprækker 
ind i en Fængselskrog; — 
Voldtægt! lød det, og Mord og Brand! 
Blodet strømmed saa vidt over Land; 
Folket laa dér og ralled, 
men Herren var kronet og kaldet. 

Jeg saae paa de revne Faner 
i Kirkens det kalkede Kor: 
jeg tænkte paa Slægtens Ahner, 
som her var stedet til Jord; — 
Kaarder der hang og Kommandostav, 
Kranse der laa over Heltens Grav; 
Jivem havde Slagene slaaet? 
og hvem havde Kransene faaet? 

Jeg hørte de messende Stemmer, 
jeg hørte Forsagelsens Sang: 
jeg saae paa de struttende Lemmer, — 
de7i Vej var nok ikke saa trang; 
inderligt lød der en Takkebøn, 
Dronningens Nedkomst — den sjette Søn; 
Himlen skænked i Naade 
Prinser til Hær og Flaade. 

Jeg saae paa de uhyie Byer 

og ud over Ager og Skov, 

i Dampens de jagende Skyer 

jeg læste den virkende Lov: 

Nærmere komme de; Tanker og Sprog 

forme sig ud fra den halvmørke Krog, 

Landet og Byen skal enes, 

at Stammen kan løves og grenes. 



:^ 

BORDBØN.' 

/i\g Ve de Mænd i Byerne, at ej 

! de saae det, dengang Øjnene var unge! 
Ve dem, at de kun saae en sølet Vej, 
trampet af Træsko og af Støvler tunge. 
Paa »smudsig Vinding« har de skreget lydt: — 
hvorfra har de da deres Sølv i Lommen, 
og er det mere blankt og rent og nyt? — 
Ve dem, fra hvem Forargelsen er kommen! 

Ve denne Hovmod hos den lærde Flok! 
den har raabt Mistro i Gevær derude; 
Ve denne faste Smædeskriver-Stok, 
lejet af dem, som ager selv med Stude. 
Vi har nu faaet nok af denne Snak 
om Tørv og Tran og om at fylde Vommen; 
vi hæver Bordet med et: Mange Tak! — 
Ve dem, fra hvem Forargelsen er kommen! 



^^^^r- 



143 



FOLKEHØJ s KO LE- SAN G. 

%eg stammer fra den lave Vraa, 

^ men træder i min Sko 

saa frit som dem, der højt paa Straa 

i Greveslotte bo; 
dog vil jeg længer frem, frem: 

til Kundskab staar min Hu; ^ 
for Kundskab har en større Glans 

end nogen Grevefru. 

Den Junker bryster sig til Hest 

i Sadlen dér saa stolt, 
men hvad ham fattes, véd jeg bedst, 

som har ham Bøjlen holdt; 
han kommer ikke frem, frem, 

han bliver den, han er; 
Forstand han har paa Hesteføl, 

men ej paa Mennesker. 

Jeg sætter mig paa Bænken hen, 

at høre paa den Mand, 
som, selv belært af bedre Mænd, 

opklarer min Forstand; 
saa gaar det sindigt frem, frem 

ved Sange og ved Sagn. 
De fanger mig for Kundskab ind 

med Ligheds-Lov til Agn. 

Hvad tungt der knuget har min Sjæl, 

det luftes ud ved Sang, 
og fri for Klimpen under Hæl 

jeg lettes i min Gang; 
men jeg vil længer frem, frem, 

saa langt som jeg kan naae; 
til Mandedaad og Frihedsdyst 

de Sagn kan ej forslaa. 

Jeg lære vil af Videnskab, 

hvad den mig lære kan, 
beregne mig Gevinst og Tab 

i mine Fædres Stand; 
jeg flytter Maalet frem, frem 

ind i den nye Tid: 
Vorherres Rige er som vort, 

om Grænsen staar der Strid. 

Han rækker os ej Naadsensbrød 

før vi er helt slidt ud, 
han spørger os kun ve4 vor Død, 

om vi har fulgt hans Bud? 
Og Buddet det er: Frem, frem 

for Livets store Ret! — 
og sig mig, hvilken Bondesøn 

bør ikke lære det? 



-^:^^^ 

I VÆRKSTEDET. 



I 



^l^ra Morgen tidlig til Aften sent 

det gaar med Høvl og med Hammer; 



vi har det ikke saa pænt og rent, 
som Folk i et pynteligt Kammer; 
men Pynten savnes ej heller stort, 
naar Arbejdet blot bliver propert gjort: 
og det skal de pæne Folk vide, 
som ikke for Føden skal slide. 

Man si'er jo nok, at vi fanges nemt 
af en eller anden »Frister« — 
javist, den lyder jo meget slemt 
den Titel: Socialister; 
men Retten for Store og Retten for Smaa 
de kan saa daarligt hinanden forstaa: 
de pæne Folk maa nok »stemme < — 
men vi burde helst blive hjemme. 

De har jo sørget for os saa godt 

med baade Asyl og Skole 

og Raadsforsamling paa Kongens Slot — 

de køber os af vore Stole; 

for de har Tid til at sidde ned, 

og de véd grundigt om Alt Besked: 

vi Haandværksfolk kan kun vrøvle — 

og saa er det bedre at høvle. 

Se, deri turde de fejle lidt, 

thi Værkstedet, det er vor Skole, 

og indbyrdes snakker vi sammen tidt 

om andet end Borde og Stole; 

og Børnene, de, som vi har og faar, 

dem vil vi dog se i lidt bedre Kaar: 

og derfor er det vi søger 

at skaffe os Blade og Bøger. 

Det er ej den Føde, som finder Vej 
til finere Maver og Ganer, 
men Et er sikkert: vi sluger ej 
som forhen de »røde« Romaner; 
de Revolutioner med Mord og Brand, 
de ligger ej længer for vor Forstand: 
vi omstyrter dog ikke Troner, 
vi danner »Associationer«. 

Vi maler ej Fanden paa Væggen mer, 
vi bruger vor Bogtrykkersværte 
med større Omsigt og bedre Manér — 
præcis som de >Fine« os lærte; 
vi høvler og limer og synger en Sang, 
og gaar vi fra Texten imellem engang: 
nuvel, der er meget, som rester — 
først bliver man Svend, og saa Mester. 



f 

VI HAR FOR MEGET LÆST. 



^Jja det er vist: vi har for meget læst, 
i og hvad vi læste, har vi slet fordøjet; 
paa Stumperne har vi til Blærer blæst 
os op, — og se, vor Viden den var løjet. 

Utroligt slider vi med Lod og Snorer 
for at faa Livets Uhrværk til at gaa; 
vi regner ud, vi bytter om Faktorer, 
og — saa gaar Uhret dog med Et i Staa. 

Vi har vor Hjæme ødt, vi mangler Blod, 
og dog vil vi med Blod vor Fremtid købe! — 
Du Folkets Aand, vær kun ved trøstigt Mod: 
Dig er det, som skal Fremtidsslægten døbe. 

Det er din Sejghed, sunde Sans og Styrke, 
som ej omkuld for Fraser bliver blæst: 
det er din Gud, som vore Børn skal dyrke; 
vi visner bort, — vi har for meget læst. 



»v«.v 

KILDESPRING. 



^^ e , hvor Kilden springer, 

sikker paa sig selv; 
hør, hvor frisk den klinger. 
Skovens Urgrunds-Elv ; 
altid samme Stemning, 
samme sikre Spil: 
ingen Verdens Dæmning 
stopped Springet til. 

Trampet er der blevet 
paa dit Muldjords-Hjem: 
Banen har Du skrevet 
udenom og frem; 
andre Løb blev boret 
Dig til Spot og Spe: 
sligt har Kilden moret, 
bragt den til at le. 

Lad kun Hakken ligge, 
kast kun til jer Brønd; 
Godtfolk, ser I ikke, 
jeg er Jordens Søn, 
døbt i Døbefonter, 
som I aner ej; — 
spar kun eders Sonder, 
Godtfolk, gaa jer Vej! — 

Og dit Væld Du nærer 
ved en Moders Barm, 
paa hvis Kraft Du tærer, 
som gi'er Staal din Arm; 
hvor dens Aarer spille, 
bølger Alt afsted, — 
dér, hvor Du staar stille, 
staar alt Andet med. 

Stærke Væld, som rolig 
taber Traaden ej, 
men fra Urgrunds Bolig 
vandrer støt din Vej 
gennem Labyrinther, 
genem Sand og Skarn, 
Sommer, Vaar og Vinter 
Jordens eget Barn; 

Kast din Glans henover 
Tidens Usselhed, 
dyk i dine Vover 
al dens Sygdom ned; 
læg dens dybe Vunde, 
lær den blot én Ting: 
Tro paa Folkets sunde, 
friske Kildespring! 

Og dit Væld Da nærer 
ved en Moders Barm, 
paa hvis Kraft Du tærer, 
som gier Staal din Arm: 
hvor dens Aarer spille, 
bølger Alt afsted, — 
dér, hvor Du staar stille, 
staar alt Andet med. 

Stærke Væld, som rolig 
taber Traaden ej, 
men fra Urgrunds Bolig 
vandrer støt din Vej 
gennem Labyrinther, 
genem Sand og Skam, 
Sommer, Vaar og Vinter 
Jordens eget Barn; 

